O.K. Connery
<s>O. K. Connery, također poznat i pod naslovom Operation Kid Brother () je italijanski špijunski film snimljen 1967. godine u režiji Darija Sabatella, koji se često navodi kao jedan od najbezočnijih pokušaja da se eksploatira fenomenalna popularnost filmova o Jamesu Bondu.</s>

<s>Počeo se snimati nedugo nakon što je Sean Connery objavio da nakon Samo dvaput se živi više neće tumačiti Bondov lik.</s><s>Naslovni lik u O. K. Connery, pak, tumači Conneryjev mlađi brat Neil Connery; on se u filmu, pak, zove dr. Neil Connery i radi kao vrhunski plastični kirurg i hipnotizer.</s><s>Radnja prikazuje kako ga britanska tajna služba angažira da zamijeni svog neimenovanog starijeg brata kako bi razbio zavjeru kriminalne organizacije THANATOS da pomoću super-magneta onesposobi sve mehaničke uređaje u svijetu.</s>

<s>O. K. Connery, koji se snimao na lokacijama u Maroku i Španiji, uspio je uz nepoznatog Conneryja okupiti prilično impresivnu glumačku ekipu čiji su članovi bili stekli slavu i popularnost u filmovima iz serije o Bondu.</s><s>Glavni ženski lik je tumačila Daniela Bianchi, poznata kao Bondova djevojka Tatjana Romanova u Iz Rusije sa ljubavlju, a glavnog negativca tumači Adolfo Celi, koji je bio glumio glavnog negativca Larga u Operaciji Grom.</s><s>Osim njih su se u filmu pojavili Bernard Lee i Lois Maxwell tumačeći kopije likova M i Moneypenny.</s><s>Usprkos svega toga, O. K. Connery je dobio porazne kritike, pri čemu se često navodilo da predstavlja grotesknu parodiju filmova koje je nastojao imitirati.</s><s>O. K. Connery je također bio povodom za dugogodišnju svađu među braćom Connery.</s>

<s>Vidi još 
 Casino Royale</s>

<s>Izvori</s>

<s>Literatura</s>

<s>Vanjske veze</s>

<s>Italijanski filmovi
Špijunski filmovi
Akcije (filmovi)
Filmske komedije
Authority control 2</s>

